תקנון פרס מח"ר של הפקולטה למדעי הרוח והחברה - לשנה"ל **תש"ף**

1. לשם עידוד סטודנטים לפרסם את מחקריהם בכתבי עת מובילים ולהגברת חשיפת פעילות אקדמית מצוינת בפקולטה, הוחלט על הענקת פרס מח"ר למאמר מצטיין במקום הראשון ופרס אות מח"ר למאמר מצטיין במקום השני. בסה"כ 4 פרסים יוענקו מדי סמסטר: שניים במדעי הרוח ושניים במדעי החברה.
2. עם התאריך האחרון להגשת המועמדות לפרס, תתכנס וועדה שתהיה מורכבת משני חברים במדעי הרוח ושני חברים במדעי החברה. הועדה תתכנס **לישיבה ראשונה** בה יוחלט לאילו סוקרים מתוך הפקולטה יועברו המאמרים לסקירה, שיפוט ומתן חוו"ד ובמקביל המאמרים יופצו בקרב חברי הועדה שיחוו את דעתם עליהם וכעבור שבועיים מהעברת המאמרים לסקירה, הועדה **תתכנס בשנית** ותבחר את הזוכים בקטגורית פרס מח"ר ומי הזוכים בקטגורית אות מח"ר. הזוכים בקטגורית פרס מח"ר למאמר המצטיין, יתחייבו להכין פוסטר שהדפסתו תמומן על ידי הפקולטה לשם הצגת המאמר וחדשנותו ברבים. הפוסטר יהיה מוכן שבועיים לאחר פרסום הזכייה.
3. הפוסטרים של המאמרים הזוכים יוצגו ברחבת הפקולטה במקום בולט וכן יועלו המאמרים לאתר הפרס והודעה תופץ בין חברי הסגל וסטודנטים של הפקולטה.
4. **פרס מח"ר** למאמר המצטיין יעמוד על סך **1,500 ₪** ויועבר לתלמידים בדואר לאחר הצבת הפוסטר. **אות מח"ר** למאמר המצטיין, יזכה בפרס על סך **500 ₪**  ויועבר לתלמידים בדואר במקביל להצבת הפוסטרים של הזוכים בפרס מח"ר.
5. יכול להגיש מועמדות כל תלמיד לתואר שני או שלישי ובלבד שהוא רשום כתלמיד במחלקה ממחלקות הפקולטה ויש לו מנחה שהוא חבר סגל בפקולטה. תלמיד שסיים לימודיו בפקולטה יכול להגיש מועמדות עד שנה לאחר סיום לימודיו ובלבד שמדובר במאמר שבוצע במסגרת לימודיו בפקולטה ויש לו מנחה מן הפקולטה. התלמיד חייב להיות מחבר ראשון (במדעי החברה) או יחיד (במדעי הרוח) והמאמר חייב להיות מפורסם או במצב שהתקבל לפרסום (במקרה זה על הדוקטורנט/ית להציג אישור קבלת המאמר ע"י מערכת כתב העת). אין להגיש שנית מאמר שלא זכה בתחרויות קודמות. כמו כן, אין להגיש מאמר שפורסם יותר משנה לפני תאריך ההגשה.
6. הגשת המאמר המועמד תתבצע באמצעות טופס הגשה של פרס מח"ר, לידי מרכזת הועדה, באמצעות דואר אלקטרוני, בצירוף קובץ המאמר ב-PDF, כאמור בפורמט של פרסום סופי או P בגרסה הסופית שהתקבלה ע"י כתב העת. רכזת הועדה תעביר לחברי הועדה במרוכז את ההגשות מיד עם התאריך האחרון להגשת המאמרים.
7. מבנה הציון למתן פרס מח"ר יתבסס על הערכותיהם של סוקרים מהתחום לגבי איכות כתבי העת ובמיוחד תרומת/חידוש המאמר עצמו.